Sisilianpaimenkoira

Sisilianpaimenkoira (Cane Pecoraio Siciliano) on italialainen koirarotu. FCI ei ole sitä toistaiseksi tunnustanut, mutta Alianza Canina Latina sitä vastoin on. Lisäksi Ente Nazionale della Cinofilia Italiana on aloittanut rodun rekisteröintiprosessin.

Ulkonäkö
Sisilianpaimenkoiran silmät ovat kohtisuorat, korvat korkealle asettuneet ja päähän verrattuna pienet. Takaraajoissa on joko yksöis- tai kaksoiskannukset. Pitkä karvapeite vaihtelee aaltoilevasta lähes kiharaan. Sallitut värit ovat fawn kaikissa sävyissään kermasta mahonginpunaiseen, vaalea maksanruskea, brindle (puna-, ruskea- tai musta-), musta, black & tan ja tricolor (musta-ruskea-valkoinen). Myös yksivärisillä koirilla on aina valkoiset merkit niskassa, rintakehässä, käpälissä ja hännänpäässä. Urosten säkäkorkeus on vähintään 65 cm ja narttujen vähintään 59 cm.

Luonne ja käyttäytyminen
Sisilianpaimenkoira on tasapainoinen, peloton, erittäin rohkea, hyvin älykäs, uskollinen, luotettava ja tottelevainen työkoira. Se on kuitenkin epäluuloinen vieraita kohtaan ja rotuna vaativa.

Alkuperä
Rotu on kotoisin Sisiliasta, missa sitä on käytetty vuosisatojen ajan vartioimaan maaöljyä ja karjaa pedoilta. Kallolöydösten perusteella se on peräisin pronssikaudelta. Sen lukumäärä alkoi laskea vuonna 1925 susien kadottua saarelta, sillä se menetti täten tarkoituksensa. Koska se on lähes sukupuuton partaalla, Italian kennelliitto ENCI ei enää rekisteröi sitä virallisena rotuna. Sitä yritetään kuitenkin paraikaa elvyttää.

Lähteet
 Agraria.org

Viitteet 

Sisilialaiset koirarodut
FCI:n ulkopuoliset rodut
Vuoristokoirat